google/wiki40b huggingface dataset:
Milan Žuffa

Životopis

Narodil sa 15. mája 1887 v Liptovskom Mikuláši ako syn garbiara Ondreja Žuffu a jeho manželky Berty Šprenger. Študoval na gymnáziu v Kežmarku, následne na Vysokej škole technickej v Berlíne-Charlottenburgu, kde zložil v novembri 1909 záverečné skúšky. V rokoch 1911-1912 študoval garbiarsku chémiu v Londýne a v Leedsi. V lete roku 1916 sa zapojil do československého odboja. Bol účastníkom slovenského národného hnutia, stúpencom česko-slovenskej spolupráce, takisto sa zúčastňoval porád československej jednoty v Luhačoviciach. Bol organizátorom Slovenskej národnej strany a členom priemyselného výboru v jej ústredí. V roku 1918 bol jedným zo signatárov Martinskej deklarácie. Bol členom výkonného výboru Slovenskej národnej rady. Po vzniku Československa zasadal v Revolučnom Národnom zhromaždení. Mandát nadobudol v januári 1919, rezignoval v januári 1920. Od roku 1936 predsedom Ústredného združenia slovenského priemyslu. Podporoval zrovnoprávnenie slovenského priemyslu s českým, veľkými finančnými prostriedkami prispieval na dobročinné a cirkevné základiny.
Charbonnières-les-Bains

Poloha

Obec má rozlohu 4,13 km². Najvyšší bod je položený 295 m n. m. a najnižší bod 211 m n. m.

Obyvateľstvo

Počet obyvateľov obce je 4 675 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ferrières (Hautes-Pyrénées)

Poloha

Obec má rozlohu 16,97 km². Najvyšší bod je položený 1 848 m n. m. a najnižší bod 453 m n. m.

Obyvateľstvo

Počet obyvateľov obce je 112 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dierrey-Saint-Pierre

Poloha

Obec má rozlohu 21,61 km². Najvyšší bod je položený 219 m n. m. a najnižší bod 144 m n. m.

Obyvateľstvo

Počet obyvateľov obce je 203 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Recologne (Haute-Saône)

Poloha

Obec má rozlohu 1,15 km². Najvyšší bod je položený 226 m n. m. a najnižší bod 197 m n. m.

Obyvateľstvo

Počet obyvateľov obce je 40 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štefana Votrubová

Životopis

Narodila sa v zemianskej rodine MUDr. Jozefa Burjana, matka Amália Kunay-Makovická pochádzala z vplyvnej podnikateľskej a aktivistickej rodiny Daniela Makovického. Vyštudovala nemeckú meštianku v Tešíne v Sliezsku. Bola zakladajúca členka a organizátorka ženského hnutia Živena. S manželom Františkom Votrubom v rokoch 1918 – 1929 redigovala a vydávala populárny detský časopis Oriešky. Na 80. narodeniny Eleny Maróthy-Šoltésovej vydala roku 1931 knihu Živena, jej osudy a práca. Ako autorka literárnych čŕt okrem iného prispela roku 1954 do zborníka Hviezdoslav v kritike a spomienkach. Prekladala z francúzštiny a nemčiny. Pomáhala manželovi v redaktorskej a literárno-kritickej práci, roku 1961 bola spoluredaktorka vydania súboru Korešpondencia Františka Votrubu (1902 – 1944).
Jašterotvaré

Opis

Spoločným znakom je pevná koža pokrytá rohovinovými šupinami, ktorá sa v rôznych intervaloch obnovuje. Veľkosť šupín a ich usporiadanie sa mení v závislosti od druhovej príslušnosti. Hady zvliekajú svoju kožu v celku, jaštery po častiach. Ďalším spoločným znakom je samčí páriaci orgán, ktorý je zložený z dvoch tzv. „hemipenisov“. Hady a niektoré jaštery, napríklad varanovité majú prídavné čuchové ústrojenstvo, ktoré je známe ako Jacobsonov orgán.

Rozmnožovanie

Väčšina druhov zo šupinatých je vajcorodá (oviparia), niektoré druhy sú vajcoživorodé  (oviviparia) a niektoré sú živorodé  (viviparia).
Ostrovy Koralového mora

Ostrovy Koralového mora (angl. Coral Sea Islands) sú skupina malých tropických ostrovov nachádzajúcich sa v Koralovom mori, severozápadne od Queenslandu. Územie ostrovov, vrátane ich teritoriálnych vôd, tvorí Teritórium Ostrovov Korálového mora (angl. Coral Sea Islands Territory), ktoré sa rozprestiera na 780 000 km² a je vonkajším teritóriom Austrálie. Ostrovy nie sú trvale osídlené. Jediným (prechodne) osídleným ostrovom je Willisov ostrov (angl. Willis Island), ktorý mal k 1. januáru 2011 mal štyroch obyvateľov, pracovníkov meteorologickej stanice.
Tuberkulóza

Tuberkulóza (TBC, tbc, ľudovo nazývaná aj suchoty) je chronické zdĺhavé infekčné ochorenie postihujúce všetky tkanivá a orgány zvierat aj ľudí, vyvolané mikroorganizmom Mycobacterium tuberculosis (niekedy aj Kochov bacil).
Vďaka pokroku v chemoterapii (antibiotiká, tuberkulostatiká) a zvýšenej hygiene nastalo podstatné zníženie výskytu tejto nákazy predovšetkým vo vyspelých, civilizovaných krajinách (v poslednom čase však počty chorých opäť stúpajú, a to aj v tých najvyspelejších krajinách). Vysoká schopnosť pôvodcu choroby vypestovať si imunitu núti lekárov kombinovať viacero druhov veľmi silných antibiotík, modifikovať známe antibiotiká a hľadať nové.
Chthonios (syn Aigypta)

Chthonios (starogr. Χθόνιος – Chthonios) je v gréckej mytológii syn egyptského kráľa Aigypta a jeho manželky Kaliadny.
Chthonios bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Keď sa potom konala hromadná svadba a Chthonios si bral za manželku Bryku, dcéru Danaa a najády Polyxo, ani netušil, že Danaos prikázal dcéram, aby svojich manželov počas svadobnej noci zavraždili. Okrem najmladšej Hyperméstry, všetky dcéry príkaz otca splnili a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
Gaius Marius

Gaius Marius (lat. C·MARIVS·C·F·C·N) (* 157 pred Kr. – † 13. január 86 pred Kr.) bol rímskym vojenským veliteľom a bol v rokoch 104 – 100 zvolený za konzula. Gaius Marius má zásluhu na porazení kráľa Jugurthu z Mauritánie, a preslávil sa svojou reformou armády.

Pôvod a vstup do politiky

Gaius Marius pochádzal z plebejskej rodiny a bol výrazným predstaviteľom skupiny populárov v Ríme – opieral sa predovšetkým o ľudové zhromaždenie. Prvýkrát sa preslávil počas vojny s Jugurthom (105 – 101 pred Kr.), keď pod velením Caecilia Metella úspešne bojoval proti numidskému kráľovi. Vojnu ale úspešnejšie zakončil jeho budúci súper Cornelius Sulla, ktorému sa podarilo zradou zajať Jugurthu.
Úspešnejší bol Gaius Marius vo vojnách proti Germánom, ktorí zo severu prenikali na územie Itálie a susedných území. Porazil kmeň Kimbrov a Teutónov. Už počas týchto vojen sa ukázalo, že tradičná rímska armáda, budovaná na systéme domobrany, nestačí pre nové potreby rímskeho štátu a preto bola potrebná vojenská reforma.

Mariova reforma armády

Gaius Marius pociťoval nedostatok vojakov pri ťažení proti Jugurthovi, a taktiež chápal súčasné postavenie obyčajných ľudí v Ríme. Ľudia bez majetku sa stávali vlastne len príživníci, pretože si nemohli nájsť prácu. Až Gaius Marius im dovolil slúžiť vo vojsku za dopredu určený plat – žold. Znamenalo to zlepšenie ich hospodárskej situácie, podstatné zvýšenie sily rímskej armády, a konečné víťazstvo v predtým veľmi zdĺhavej vojne.
Podstatou Mariovej reformy bolo to, že rímski občania, bez ohľadu na veľkosť majetku, mohli vstupovať do armády, za čo dostávali žold. Museli odslúžiť určený počet rokov (16 – 18) alebo sa museli zúčastniť na určenom počte vojenských výprav. Po skončení vojenskej služby sa stávali vyslúžilcami (veteranus), pričom pri odchode z vojska dostávali buď ďalšie peniaze (okrem žoldu) alebo pozemky. 
Počas vojenskej služby vojaci okrem účasti na vojnách stavali vojenské tábory a cesty.

Boje o moc

Gaius Marius sa po ukončení vojen ešte viac zapájal do politického života. Rovnako ako jeho konkurent, Lucius Cornellius Sulla, túžil po samovláde a súčasne po mieri. Po vyhlásení vojny na východe sa stal hlavným veliteľom armády Sulla, ktorého do funkcie menoval senát. Marius sa však obrátil na ľudové zhromaždenie a to ho menovalo za veliteľa vojenskej výpravy proti Mitrhidatovi VI. za hlavného veliteľa. Marius tvrdo prenasledoval Sullových stúpencov, dal popraviť desiatky senátorov a stovky jazdcov. K Sullovi boli poslaní poslovia s odkazom, že novým veliteľom sa má stať Marius. Sulla sa okamžite obrátil s vojskom späť a obsadil Rím. Marius a časť jeho stúpencov ušla z Ríma. Na svojich politických odporcov vypísal Sulla proskripcie – zoznamy ľudí, ktorých mohol hocikto zabiť a ich majetok sa delil so štátnou pokladnicou. Sulla sa potom obrátil opäť na východ, odišiel do Grécka a bojoval proti Mithridatovi.
Marius sa spolu s Cinnom vrátil do Ríma, dal sa na rok 86 zvoliť za konzula, ale už 16. januára zomrel.
Pont-sur-Vanne

Poloha

Obec má rozlohu 10,47 km². Najvyšší bod je položený 233 m n. m. a najnižší bod 86 m n. m.

Obyvateľstvo

Počet obyvateľov obce je 197 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Webový zdroj

Webový zdroj, inak nazývaný aj webový kanál (v agličtine web feed alebo news feed), je označenie pre dátový formát obsahujúci často aktualizované údaje z webových lokalít, napríklad spravodajské články, príspevky v blogoch, informácie o počasí, rebríčky, výsledky vyhľadávania a pod. Proces ktorým sa webový zdroj dostáva k užívateľovi, sa nazýva odoberanie, sústredenie niekoľkých takýchto zdrojov je známe ako agregácia, agregujúci softvér agregátor, v niektorých prípadoch RSS čítačka.
Špecifickým prípadom poskytovania a odoberania webového zdroja je syndikovaný zdroj. Syndikácia je poskytovanie informácií o údajoch alebo stránkach (článkoch) z rôznych webových lokalít v jednom webovom zdroji. Častým prípadom je syndikovanie výberových informácií na základe určeného kritéria.
Webové zdroje sú poskytované v niekoľkých formátoch, pôvodne HTML alebo XML dokumenty obsahujúce odkazy na webovú lokalitu alebo jej podsekcie, najnovšie sa používa rodina formátov RSS a Atom umožňujúcich syndikáciu aj iných informácií ako sú textové (obrázky, audio a video obsah, časové a geografické značky, ikony).
Mariánska ulica (Prievidza)

Mariánska je ulica v Prievidzi.
Patrí medzi dôležité prievidzské ulice a je súčasťou spojnice centra mesta s mestskou časťou Kopanice. Ulica spája Hviezdoslavovu ulicu a ulicu Kolomana Novackého. Začína na nadjazde ponad cestu I/64 a končí na križovatke s ulicou Márie Medveckej.
Monteton

Poloha

Obec má rozlohu 13,81 km². Najvyšší bod je položený 128 m n. m. a najnižší bod 33 m n. m.

Obyvateľstvo

Počet obyvateľov obce je 276 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Pexine

Poloha

Obec má rozlohu 15,76 km². Najvyšší bod je položený 68 m n. m. a najnižší bod 7 m n. m.

Obyvateľstvo

Počet obyvateľov obce je 238 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Acinárny tieň

Acinárny tieň je opisný rádiologický termín, jeden z typov zatienení pľúcneho parenchýmu. Je to zle ohraničený ložiskový tieň veľkosti 5 až 10 mm, často mnohopočetný, splývajúci, či v blízkosti pľúcnej konsolidácie, viditeľný na rtg snímke hrudníka.
Príčinou ich vzniku je vyplnenie jednotlivých acínov pľúcneho parenchýmu patologickým obsahom (tekutina, zápalové bunky, krv). Najčastejšie sú viditeľné pri zápaloch pľúc a pľúcnom edéme.
Lenka Krobotová

Životopis

Vyštudovala činoherné herectvo na DAMU.
V roku 2000 sa stala členkou súboru Dejvického divadla. Okrem tohto divadla pôsobí i ako filmová a rozhlasová herečka.
Je vydatá, jej manželom je Václav Havelka, majú spolu dvoch synov, Šimona a Eliáša.
Extraliga hádzanárov 2014/15

Systém súťaže

Systém súťaže ostal oproti minulej sezóne rovnaký. Základná časť pozostáva z 18 kôl. Každý s každým sa stretne 2-krát, čo znamená, že každý tím odohrá 18 zápasov. Po základnej časti nasleduje nadstavbová časť s 2 skupinami, ktorá sa hrá rovnako systémom 2-krát každý s každým a v ktorej si družstvá prenášajú body zo základnej časti. V nadstavbovej skupine A hrajú družstvá na 1. až 6. mieste po základnej časti a prví štyria postúpia do play-off. Zápasy play-off sa hrajú na 3 vyhrané duely. V nadstavbovej skupine B hrajú družstvá na 7. až 10. mieste po základnej časti a posledné družstvo z extraligy vypadáva.
1. liga hádzanárok 2018/19

Systém súťaže

Systém súťaže pozostával iba z jednej časti, ktorá sa skladala z 22 kôl. Každý s každým sa stretol raz doma a raz vonku. Víťaz súťaže mal právo postúpiť do najvyššej súťaže. Naopak, posledné družstvo zostúpilo do 2. ligy.
Židovská čeština

Židovská čeština (iné názvy: lešon K(e)naan, kenaančina; z hebr. slova כנען - Kanaan, ktoré okrem pôvodného významu znamenalo aj oblasti osídlené slovanským obyvateľstvom) je mŕtvy západoslovanský jazyk, ktorým hovorili židovskí obyvatelia českých krajín. Mŕtvym jazykom sa kenaančina stala na konci stredoveku.
Označenie kenaančina niesli okrem "židovskej češtiny" niekedy aj ďalšie židovské slovanské jazyky.
Arrout

Poloha

Obec má rozlohu 3,02 km². Najvyšší bod je položený 959 m n. m. a najnižší bod 480 m n. m.

Obyvateľstvo

Počet obyvateľov obce je 73 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kontact

Kontact je správca osobných informácií a groupware súprava aplikácií pre KDE. Podporuje kalendár, adresár, poznámky, úlohy, NEWS (diskusné skupiny) a e-mail. Kontact je bežne v linuxových distribúciách používajúcich KDE integrovaný priamo v inštalácii.
Jeho rôzne komponenty je možné ľubovoľne povoľovať a opäť deaktivovať.
Rely Mexika

Rely Mexika, oficiálny názov Corona Rally Mexico je rely, ktoré sa každoročne koná v centrálnych vysočinách Mexika v okolí mesta León. Rely sa jazdí vo vysokohorskom prostredí Mexika. Trasa dlhá 1050 km je rozdelená do 15 rýchlostných skúšok.
Prvý ročník sa konal v roku 1993. V roku 2004 získal organizačný výbor získal cenu Inmarsat Star of the Rally, pre svoje prvé organizovanie Majstrovstiev sveta v rely. Rely sa jazdí prevažne na šotolinových cestách.
Bohnické údolí

Dôvod ochrany

Dôvodom ochrany sú južne orientované skalnaté svahy nad Bohnickým potokom so skalnými spoločenstvami.

Geológia

Na území PP bohnického údolia vystupujú na povrch skalky tvorené bridlicami predprvohorného obdobia. Dnešná podoba územia je výsledkom eróznej činnosti Vltavy a jej prítokov.

Flóra

Územie PP bolo v minulosti využívané ako pasienky a neskôr ako vinice ktorej pozostatky sú doposiaľ zreteľné.
Územie je z väčšej časti zarastené teplomilnou kerovitou vegetáciou tvorenou prevažne trnkou obyčajnou, drieňom obyčajným a skalníkom obyčajným, ďalej sú zastúpené duby a ovocné stromy. Na vlastných skalných odkryvoch rastú taričníkové skalné spoločenstvá.
Chránené rastlinné druhy: taričník skalný, plamienok priamy, krivec český, poniklec lúčny, jasenec biely, jagavka ľaliovitá, luskáč lekársky, ruža galská a i. 
Pokiaľ nebude územie PP udržiavané, možno predpokladať zánik spoločenstiev skalnej stepi a vznik nepriestupných húštin trnky a drieňu.

Fauna

Z bezstavovcov sa tu vyskytujú vzácne teplomilné druhy liskavkovitých a nosáčikovitých chrobákov a vzácne motýle vidlochvost ovocný, vidlochvost feniklový a modráčik rozchodníkový.
Zo stavovcov sa tu zriedkavo vyskytuje na vlhších miestach salamandra škvrnitá a mlok bodkovaný. Na skalách sú pomerne hojné jašterice krátkohlavé a slepúch lámavý. Častá je lasica myšožravá aj lasica hranostaj.
Z vtákov je bežný ďateľ veľký, menej žlna zelená. V krovinách hojne hniezdia trasochvost biely, penica popolavá, penica slávikovitá a penica čiernohlavá.
Le Menoux

Poloha

Obec má rozlohu 5,58 km². Najvyšší bod je položený 267 m n. m. a najnižší bod 108 m n. m.

Obyvateľstvo

Počet obyvateľov obce je 452 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Azelot

Poloha

Obec má rozlohu 4,75 km². Najvyšší bod je položený 337 m n. m. a najnižší bod 228 m n. m.

Obyvateľstvo

Počet obyvateľov obce je 417 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mání

Mání (iné názvy: nepresne Mani; podľa niektorých názorov pôvodne Máné; v zoroastrijskom sanskrite Mánéjasja; po starogrécky Manes [iný prepis: Manés] alebo Man(n)ichaios; po latinsky Manes alebo Manichaeus alebo Mannicheus;* 14. apríl 216, neďaleko Ktésifónu – † 26. február 277) bol perzský/iránsky prorok, zakladateľ manicheizmu.
Saint-Laurent-de-Jourdes

Poloha

Obec má rozlohu 17,96 km². Najvyšší bod je položený 141 m n. m. a najnižší bod 103 m n. m.

Obyvateľstvo

Počet obyvateľov obce je 181 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lavau (Yonne)

Poloha

Obec má rozlohu 55,06 km². Najvyšší bod je položený 261 m n. m. a najnižší bod 175 m n. m.

Obyvateľstvo

Počet obyvateľov obce je 500 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Beauregard-Vendon

Poloha

Obec má rozlohu 7,33 km². Najvyšší bod je položený 509 m n. m. a najnižší bod 336 m n. m.

Obyvateľstvo

Počet obyvateľov obce je 1 025 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thoissey (obec)

Poloha

Thoissey má rozlohu 1,34 km². Najvyšší bod je položený 178 m n. m. a najnižší bod 168 m n. m.

Obyvateľstvo

Thoissey má 1 519 obyvateľov (2009).
Graf vývoja obyvateľstva:
Zdroje: INSEE
Trolejbusová doprava v Tbilisi

História

Prevádzka na tbiliskej trolejbusovej sieti sa začala 21. apríla 1937 sovietskymi trolejbusmi typu JaTB-1. Išlo o prvú trolejbusovú sieť vo vtedajšej Gruzínskej SSR a až do svojho zrušenia sa jednalo o najväčšiu prevádzku elektrickej nekoľajovej trakcie v krajine. Do Tbilisi boli dodávané najmodernejšie sovietske vozy, staré vozy boli odovzdávané ostatným miestnym trolejbusovým systémom.
V polovici 50. rokov 20. storočia sa tu objavili aj prvé trolejbusy česko-slovenskej výroby. Išlo o vozy typu Škoda 8Tr, ktorých bolo do roku 1961 dodaných celkovo 20. Potom už boli kupované iba trolejbusy 9Tr, Škoda ich do Tbilisi dodala celkovo 280. Od roka 1981 nasledovali legendárne vozy Škoda 14Tr, počas 9 rokov ich tu jazdilo už 226. Do polovice 90. rokov boli všetky trolejbusy 9Tr vyradené, takže prevádzku na 19 miestnych linkách obstarávali iba „štrnástky“.
V rokoch 2002 a 2003 bol vozový park modernizovaný staršími vozidlami ruskej výroby typu ZiU-682, ktoré boli pôvodne v prevádzke v Aténach. Pretože tieto trolejbusy neboli po príchode do Tbilisi prelakované, jazdili až do zastavenia prevádzku v aténskej žltej farbe. Naopak 14Tr (v gruzínskom hlavnom meste prevádzkované v žltej farbe s červeným pruhom) boli často natreté po vzore ZiU-682.
Trolejbusová prevádzka v Tbilisi bola rozdelená na dve časti. V južnej časti (s vozovne č. 1 spoločnú s električkami), kde boli v prevádzke štyri linky, boli nasadzované výhradne vozy ZiU. Severná časť (od tej južnej v jednom mieste vzdialená iba 200 m) obsluhovala trolejbusy Škoda a ZiU z vozovne č. 2. Linky v severnej časti, ktoré obsluhovali aj univerzitnú oblasť na severozápade mesta, neboli ale navzájom nijako prepojené. Lúčovito sa rozbiehali od významných prestupových uzlov (z námestia Tavisuplebis a železničnej stanice)
V roku 2004 sa v Tbilisi nachádzalo približne 80 trolejbusov, z ktorých iba polovica bola schopná pravidelnej prevádzky (prevažne vozy ZiU). Na začiatku roka 2006 rozhodlo mesto o zastavení prevádzky ako trolejbusovej dopravy (aj električkovej dopravy) a jej nahradenie autobusmi. Električky aj trolejbusy tak v Tbilisi boli zrušené 4. decembra 2006.
Ernest Zmeták

Život

V júli roku 1938 bol prijatý na pražskú Akadémiu výtvarných umení do ateliéru profesora Williho Nowaka. Vzhľadom na turbulentnú politickú situáciu nemohol však na štúdium nastúpiť (Akadémiu zatvorili). Štúdiá potom absolvoval v tiesnivej nacionalistickej atmosfére na Vysokej škole výtvarných umení v Budapešti, kde študoval v oddelení monumentálneho maliarstva u Vilmosa Abu - Nováka, pôvodom z Moravy, ktorého si po ľudskej i odbornej stránke vysoko vážil. Jeho pedagógmi boli aj Béla Kontuly a Istvána Szönyi. Už od začiatku svojej tvorby Ernest Zmeták jasne formuloval svoj výtvarný program. Absolvoval množstvo študijných ciest do zahraničia, no nikdy nepodľahol otrocky nijakým trendom. Jeho životnou láskou a stálou umeleckou inšpiráciou sa mu stalo Taliansko. V tvorbe vždy hľadal pravdu a neustále sa konfrontoval s ostatnými maliarmi. Nikdy neprestal najskôr dôsledne a do hĺbky študovať zobrazovaný objekt.
Burzový obchod

Burzový obchod je obchod uzatváraný na burze.
Burzové obchody sa uzatvárajú podľa zvláštnych pravidiel a zvyklostí (burzových uzancií).
Moldoveanu

Prístup

Najčastejšie využívaná cesta na vrchol Moldoveanu vedie cez vrch Vistea Mare (2 527 m n. m.), po ceste vedúcej z Podragu, Sambata, alebo údolím Vistea.
Chancenay

Poloha

Obec má rozlohu 9,86 km². Najvyšší bod je položený 212 m n. m. a najnižší bod 151 m n. m.

Obyvateľstvo

Počet obyvateľov obce je 1 042 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Claracq

Poloha

Obec má rozlohu 9,87 km². Najvyšší bod je položený 262 m n. m. a najnižší bod 140 m n. m.

Obyvateľstvo

Počet obyvateľov obce je 224 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Holotúrie

Charakteristika

Sú najodvodenejšou skupinou ostnokožcov so zdanlivo potlačenou päťlúčovou symetriou – zvislá os
medzi ústami a anusom sa predlžuje natoľko, že živočích už nemôže spočívať na ústnom terči, ale líha si vlastne na bok. Telo nadobúda uhorkovitý tvar, no pri pitve, ale u niektorých druhov aj bežným pozorovaním zistíme, že v tele je 5 pozdĺžnych ambulakrálnych pásiem. Veniec tentakúl okolo úst sú premenené ambulakrálne panôžky, okrem toho mnohé druhy majú na tele 5 pozdĺžnych radov ambulakrálnych
panôžok (ak sú redukované, je telo hladké). Holotúrie nemajú súvislý ektoskelet, v koži sú len vápnité spikuly. V zadnej časti tela je široká kloaka s dvoma rozvetvenými vakmi – sú to tzv. vodné pľúca. Pri podráždení sa stáva, že vyvrhnú cez ústa časť vnútorností, ktoré sa im ale regenerujú. Vývin prebieha cez dipleurulu s hlbšie vykrajovanou obrvenou lištou okolo úst, nazýva sa často aurikulária. Pri pobreží Stredozemného mora najskôr uvidíme do 30 cm veľký druh Holothuria tubulosa.
Šok (medicína)

Kardiogénny šok

Vzniká ak srdce nedokáže udržať minútový výdaj krvi, t. j. keď zlyhá ako pumpa. Pri znížení minútového výdaja sa zapoja obranné mechanizmy. Najdôležitejším je zúženie malých arteriol- ich generalizovaná vazokonstrikcia. Niekedy je tento mechanizmus neúčinný a preto sa podávajú vazokonstrikné lieky a ak sa táto liečba preženie, je potrebné podať vazodilatačné lieky. Ak sa nepodarí udržať minútový objem srdca, do jednotlivých orgánov sa nedostane krv a nastane rozvrat vnútorného prostredia a následne smrť.

Septický šok

Bakteriotoxický šok vzniká pri sepse gramnegatívnymi mikroorganizmami. Pri ich rozpade sa uvoľňuje množstvo toxických látok, ktoré sa dostanú do krvného obehu. Spôsobujú vazodilatáciu a tým navodia príznaky šoku v tele.
Ján Veigel

Životopis

Rektor evanjelický gymnázia v Banskej Bystrici (1736-1746).